Държавен вестник, бр. 66, 2014 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  66
Кандидатите по графи 1 и 4 са негодни. 
Кандидатстващите по графи 2 и 3 по букви „б“ 
и „в“ са годни за административна работа и 
такава без тежки физически натоварвания на 
долни крайници. 
При кандидатите със скъсяване над 4 см на 
долните крайници по графа 3 се взема индиви­
дуално решение.
Х-образно изкривяване на долните крайници 
се приема, когато разстоянието между вътреш­
ните глезени е над 15 см, и О-образно, когато 
разстоянието между вътрешните кондили на 
бедрените кости е над 15 см. И двете откло­
нения са съпроводени с промени в ставите и 
затрудняват ходенето.
При определяне на годността за служители, 
когато има деформация на долните крайници, 
трябва да се обръща внимание не само на раз­
мерите на отклоненията, но и на измененията 
на ставите, които обикновено придружават тези 
страдания.
Кандидатите по графи 1 и 4 са негодни. Ко­
гато посочените изкривявания са под 15 см и 
липсват дегенеративни изменения, кандидатите 
по графи 2 и 3 могат да се преценят като годни 
за административни и технически дейности и 
други, неизискващи натоварване на долните 
крайници.
КЛАС ХVІII. СИМПТОМИ, ПРИЗНАЦИ 
И ОТКЛОНЕНИЯ ОТ НОРМАТА, ОТКРИ­
ТИ ПРИ КЛИНИЧНИ И ЛАБОРАТОРНИ 
ИЗСЛЕДВА НИ Я, НЕК Л АСИФИЦИРА НИ 
ДРУГАДЕ (R00 – R99)
Липса на очакваното нормално физиологично 
развитие
При определяне на изоставането на физи­
ческото развитие се различават нормалните 
типове изоставане в растежа (фамилен нисък 
ръст, конституциално изоставане в растежа, 
пубертетното развитие) и патологичните типове 
(премордиален нанизъм, хромозомни аномалии, 
костни дисплазии, ендокринни и др.).
За вземане на правилно експертно решение 
отклоненията от физическото развитие се под­
веждат по буква „а“ или буква „б“.
Към буква „а“ се отнасят рязко изоставане във 
физическото развитие, неотговарящо на дадена 
възраст, което най-често е съчетано и с други 
отклонения, отнасящи се към други рубрики.
Експертното решение в тези случаи по всички 
графи е негоден за служител на МВР.
Към буква „б“ се отнасят физическото разви­
тие, неотговарящо на дадена възраст: недостатъч­
но развитие на костната и мускулната система, 
непропорционален строеж на отделни части на 
тялото, нисък ръст и тегло. По графи 1, 4 и 5 
изискванията са определени в таблицата. По 
останалите графи изискванията се съобразяват 
с възможността за безпроблемно изпълнение на 
работата, за която се кандидатства съобразно 
изискванията в длъжностната характеристика.
Отклонения от нормата
Тази рубрика включва симптоми, признаци, 
анормални резултати от лабораторни изследвания 
и недобре определени състояния, за които не е 
формулирана никаква диагноза, която да бъде 
класирана другаде.
Въпреки липса на симптоматика и отклоне­
ния от функцията на органи или система всеки 
кандидат се преценява индивидуално след ця­
лостно изследване.
Експертният орган е длъжен да се съобрази 
и с възможността за отключване на заболяване 
при функционално натоварване, налагащо се от 
изпълнението на служебните задължения.
Намален глюкозен толеранс и предиабет
Кандидатите по графи 1 и 4 са негодни, а по 
графи 2 и 3 годността се решава индивидуално.
Ренален диабет
Кандидатите по графи 1 и 4 са негодни, по 
графи 2 и 3 при глюкозурия до 50 г за денонощие 
се взема индивидуално решение, а над 50 г за 
денонощие всички кандидати са негодни.
Служителите по графи 5 и 6 подлежат на 
индивидуална преценка.
КЛАС ХІХ. ТРАВМИ, ОТРАВЯНИЯ И НЯ­
КОИ ДРУГИ ПОСЛЕДИЦИ ОТ ВЪЗДЕЙСТ­
ВИЕТО НА ВЪНШНИ ПРИЧИНИ (S00 – Т98)
Счупване на черепа и лицевите кости
В тази рубрика са включени счупвания на 
свода, основата на черепа и костите на лицето, 
без органични увреждания на ЦНС (със или без 
костен дефект).
Счупванията трябва да се обективизират с 
документ от здравното заведение, провело лече­
нието на болния. Задължително е ЕЕГ изслед­
ване и точно определяне на размера на дефекта 
в квадратни сантиметри чрез рентгенография, 
КТ и неговото описание (ръбове, пластика, 
местоположение и др.).
При липса на кост, по-голяма от 4 см2, чуж­
до тяло в черепната кухина служителите се 
настаняват за неврохирургично лечение и след 
приключването му се взема решение за годност.
Кандидатите за работа се преценяват като 
негодни.
При дефект на костите на черепа до 4 см2 
служителите са годни за работа в МВР, не­
свързана с излагане главата на удар, физически 
натоварвания, продължително принудително 
поставяне на главата в положение, по-ниско от 
трупа. Кандидатите за работа по графи 2 и 3 се 
преценяват 2 години след проведено лечение. 
Кандидатите със счупване на черепа без костен 
дефект се преценяват 1 година след травмата.
Счупване на костите на шията, гръбначния 
стълб и туловището
Решението по годността на служителите се 
взема след проведено лечение, рехабилитация и 
стабилизиране на състоянието.
При счупвания с тежки и трайни функцио­
нални увреждания на гръбначния мозък и вът­
решните органи служителите по всички графи 
се решават негодни.
При умерени и леки увреждания на функ­
циите на гръбначния мозък и вътрешните ор­
гани служителите са годни за работа в МВР с 
противопоказания за срок от 6 месеца до една 
година: тежко физическо натоварване, покриване 
на нормативи за физическа подготовка, продъл­
жително ходене или стоене прав.